钦定古今图书集成/明伦汇编/皇极典/第216卷 > 元
## 钦定古今图书集成/明伦汇编/皇极典/第216卷 > 元

### 世祖以乙亥岁八月乙卯生号圣诞节

按《元史世祖本纪》：“世祖，睿宗第四子，以乙亥岁八月
乙卯生，中统元年三月辛卯即皇帝位。”至元五年十
二月戊寅，敕“圣诞节日，祭星于司天台。”

### 成宗以至元二年九月庚子生号圣诞节

按《元史成宗本纪》，成宗，世祖之孙，裕宗真金第三子
也。母曰徽仁裕圣皇后，弘吉烈氏。至元二年九月庚
子生。至元三十一年夏四月甲午，即皇帝位。九月壬
子圣诞节，帝驻跸三部落，受诸王百官贺。

### 武宗以至元十八年七月十九日生

按《元史武宗本纪》：“武宗，顺宗荅剌麻八剌之长子，至
元十八年七月十九日生。”

### 仁宗以皇庆元年丙子生号天寿节

按《元史仁宗本纪》：仁宗，顺宗次子，至元二十二年三
月丙子生，至大四年三月庚寅，即皇帝位，皇庆元年
三月己亥，以生日为“天寿节。”

### 英宗以延祐七年三月庚寅生

按《元史英宗本纪》：“英宗，仁宗嫡子，大德七月二月甲
子日生。延祐七年三月庚寅，帝即位，十二月癸酉，以
天寿节，预遣使修醮于龙虎山。”

### 泰定帝以至元十三年十月二十九日生

按《元史泰定帝本纪》，“泰定帝，显宗甘麻剌之长子，至
元十三年十月二十九日生于晋邸。”

### 明宗以大德四年十一月壬子生

按《元史明宗本纪》：“明宗，武宗长子。成宗大德三年，命
武宗抚军北边，以四年十一月壬子生。”

### 文宗以大德八年正月癸亥生

按《元史文宗本纪》：“文宗，武宗之次子。大德三年，武宗
总兵北边，帝以八年春正月癸亥生。天历元年十二
月庚寅，令内外诸司，天寿节听具肉食，民间禁屠宰，
如旧制。”

### 顺帝以延祐七年四月丙寅生

按《元史顺帝本纪》：“顺帝，明宗之长子，延祐七年四月
丙寅，生帝于北方。”